Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρέπει να λάβει η Κοινότητα στο Συμβούλιο Σύνδεσης το οποίο ιδρύθηκε με την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, όσον αφορά τη βελτίωση των εμπορικών διακανονισμών για τα μεταποιημένα γεωργικά προϊόντα που προβλέπονται στο πρωτόκολλο αριθ. 3 της Ευρωπαϊκής Συμφωνίας μεταξύ των Ευρωπαϊκών Κοινοτήτων και της Δημοκρατίας της Βουλγαρίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σύμφωνα με το άρθρο 20 της Ευρωπαϊκής Συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, που εγκρίθηκε με απόφαση του Συμβουλίου και της Επιτροπής (1994/908/ΕΚ, ΕΚΑΧ, Ευρατόμ) της 19ης Δεκεμβρίου 1994 [1], το πρωτόκολλο αριθ. 3 θεσπίζει τους εμπορικούς διακανονισμούς για τα μεταποιημένα γεωργικά προϊόντα που απαριθμούνται σ' αυτό. Σύμφωνα με το άρθρο 2, παράγραφος 1, του πρωτοκόλλου για την προσαρμογή των εμπορικών πτυχών της Ευρωπαϊκής Συμφωνίας, προκειμένου να ληφθεί υπόψη η ένταξη της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, καθώς και το αποτέλεσμα των διαπραγματεύσεων του Γύρου της Ουρουγουάης σχετικά με τη γεωργία, συμπεριλαμβανομένων των βελτιώσεων των ισχυουσών προτιμησιακών συμφωνιών, που εγκρίθηκαν με απόφαση του Συμβουλίου (1999/278/ΕΚ) της 9ης Μαρτίου 1999 [2], το πρωτόκολλο αριθ. 3 της ευρωπαϊκής συμφωνίας αντικαταστάθηκε από το κείμενο που περιλαμβάνεται στο παράρτημα Ζ του εν λόγω πρωτοκόλλου.

[1] ΕΕ L 358, 31.12.1994, σ. 1.

[2] ΕΕ L 112, 29.4.1999, σ. 1.

Κατά την εξέταση της εντολής που πρότεινε η Επιτροπή για τη βελτίωση του τμήματος των Ευρωπαϊκών Συμφωνιών το οποίο αφορά τη γεωργία, τα κράτη μέλη ζήτησαν από την Επιτροπή να διαπραγματευθεί την παράλληλη βελτίωση της πρόσβασης στην αγορά των μεταποιημένων γεωργικών προϊόντων. Οι εν λόγω διαπραγματεύσεις αναμένεται να έχουν ως νομική βάση τις σχετικές διατάξεις του προαναφερθέντος πρωτοκόλλου αριθ. 3.

Κατόπιν του συγκεκριμένου αιτήματος του Συμβουλίου, οι υπηρεσίες της Επιτροπής άρχισαν διαπραγματεύσεις με την αντιπροσωπεία της Δημοκρατίας της Βουλγαρίας για τη βελτίωση της πρόσβασης στην αγορά.

Τα δύο συμβαλλόμενα μέρη κατέληξαν σε τεχνική συμφωνία που προβλέπει την κατάργηση των εισαγωγικών δασμών για τα περισσότερα από τα προϊόντα που υπόκεινται σε ποσοστώσεις, εφόσον στην αύξηση της ποσόστωσης κατ' αξία συνυπολογίζεται η παραδοσιακή ροή των εμπορικών συναλλαγών, καθώς και μειώσεις των εισαγωγικών δασμών για ευρύ φάσμα προϊόντων. Επιπλέον, η συμφωνία προβλέπει επέκταση των εμπορικών συναλλαγών σε όλα τα μεταποιημένα γεωργικά προϊόντα.

Ως εκ τούτου, προτείνεται στο Συμβούλιο να εγκρίνει την παρούσα πρόταση απόφασης του Συμβουλίου Σύνδεσης, που αποσκοπεί στην προσαρμογή του πρωτοκόλλου αριθ. 3.

2001/0145 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση που πρέπει να λάβει η Κοινότητα στο Συμβούλιο Σύνδεσης το οποίο ιδρύθηκε με την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, όσον αφορά τη βελτίωση των εμπορικών διακανονισμών για τα μεταποιημένα γεωργικά προϊόντα που προβλέπονται στο πρωτόκολλο αριθ. 3 της Ευρωπαϊκής Συμφωνίας μεταξύ των Ευρωπαϊκών Κοινοτήτων και της Δημοκρατίας της Βουλγαρίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με την πρώτη φράση του άρθρου 300, παράγραφος 2,

την πρόταση της Επιτροπής,

Εκτιμώντας τα εξής:

(1) Η Ευρωπαϊκή Συμφωνία [3] καθιερώνει τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου.

[3] ΕΕ L 358, 31.12.1994, σ. 3.

(2) Το πρωτόκολλο αριθ. 3, όπως τροποποιήθηκε από το πρωτόκολλο για την προσαρμογή των εμπορικών πτυχών της Ευρωπαϊκής Συμφωνίας [4] προκειμένου να ληφθεί υπόψη η ένταξη της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, καθώς και το αποτέλεσμα των διαπραγματεύσεων του Γύρου της Ουρουγουάης σχετικά με τη γεωργία, θεσπίζει τους εμπορικούς διακανονισμούς για τα μεταποιημένα γεωργικά προϊόντα μεταξύ της Κοινότητας και της Βουλγαρίας.

[4] ΕΕ L 112, 29.4.1999, σ. 3.

(3) Βάσει του άρθρου 1, παράγραφος 2, του πρωτοκόλλου αριθ. 3, το Συμβούλιο Σύνδεσης αποφασίζει, ειδικότερα, για οποιαδήποτε τροποποίηση των δασμών που μνημονεύονται στα παραρτήματα του εν λόγω πρωτοκόλλου, καθώς και για την αύξηση ή την κατάργηση των δασμολογικών ποσοστώσεων.

(4) Βάσει του άρθρου 2, δεύτερη περίπτωση του παρόντος πρωτοκόλλου, το Συμβούλιο Σύνδεσης αποφασίζει επίσης ότι οι ισχύοντες δασμοί μπορούν να μειώνονται μετά τις μειώσεις που προκύπτουν από αμοιβαίες παραχωρήσεις που αφορούν τα μεταποιημένα γεωργικά προϊόντα,

ΑΠΟΦΑΣΙΖΕΙ:

Άρθρο μόνο

Η θέση που πρέπει να λάβει η Κοινότητα στο Συμβούλιο Σύνδεσης το οποίο ιδρύθηκε με την Ευρωπαϊκή Συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, όσον αφορά τη βελτίωση του πρωτοκόλλου αριθ. 3 σχετικά με τις διμερείς εμπορικές συναλλαγές μεταποιημένων γεωργικών προϊόντων, πρέπει να βασίζεται στο σχέδιο απόφασης του Συμβουλίου Σύνδεσης που επισυνάπτεται στην παρούσα απόφαση.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Πρόταση

ΑΠΟΦΑΣΗΣ ΑΡΙΘ. .../2001 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΚ-ΒΟΥΛΓΑΡΙΑΣ

σχετικά με τη βελτίωση των εμπορικών διακανονισμών για τα μεταποιημένα γεωργικά προϊόντα που απαριθμούνται στο πρωτόκολλο αριθ. 3 της Ευρωπαϊκής Συμφωνίας

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη: την Ευρωπαϊκή Συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, και ιδίως το άρθρο 1, παράγραφος 2 του πρωτοκόλλου αριθ. 3,

Εκτιμώντας τα εξής:

(1) Το πρωτόκολλο αριθ. 3 θεσπίζει τους εμπορικούς διακανονισμούς για τα μεταποιημένα γεωργικά προϊόντα μεταξύ της Κοινότητας και της Βουλγαρίας.

(2) Βάσει του άρθρου 1, παράγραφος 2 του εν λόγω πρωτοκόλλου, το Συμβούλιο Σύνδεσης αποφασίζει, ειδικότερα, για οποιαδήποτε τροποποίηση των δασμών που μνημονεύονται στα παραρτήματα του πρωτοκόλλου αριθ. 3, καθώς και για την αύξηση ή την κατάργηση των δασμολογικών ποσοστώσεων.

(3) Βάσει του άρθρου 2, δεύτερη περίπτωση, του εν λόγω πρωτοκόλλου, το Συμβούλιο Σύνδεσης αποφασίζει επίσης ότι οι ισχύοντες δασμοί μπορούν να μειώνονται μετά τις μειώσεις που προκύπτουν από αμοιβαίες παραχωρήσεις που αφορούν τα μεταποιημένα γεωργικά προϊόντα.

(4) Οι ετήσιες ποσοστώσεις που προβλέπονται στα παραρτήματα Ι και ΙΙ της παρούσας απόφασης ισχύουν για το έτος 2001. Δεδομένου ότι οι εν λόγω ετήσιες ποσοστώσεις μπορούν να εφαρμοσθούν μόνο μετά την 1η Ιανουαρίου 2001, αρχής γενομένης από κάποια ημερομηνία που θα καθορισθεί, θα πρέπει να μειωθούν κατά την ποσότητα που αντιστοιχεί στη διανυθείσα περίοδο,

ΑΠΟΦΑΣΙΖΕΙ:

Άρθρο 1

Τα παραρτήματα I και II του πρωτοκόλλου αριθ. 3 για το εμπόριο μεταποιημένων γεωργικών προϊόντων μεταξύ της Κοινότητας και της Βουλγαρίας αντικαθίστανται από τα παραρτήματα I και II της παρούσας απόφασης.

Άρθρο 2

Οι ετήσιες ποσοστώσεις για το έτος 2001, οι οποίες προβλέπονται στα παραρτήματα Ι και ΙΙ της παρούσας απόφασης, θα μειωθούν αναλογικά, λαμβάνοντας υπόψη τη διανυθείσα, σε ακέραιους μήνες, περίοδο.

Άρθρο 3

Η παρούσα απόφαση αρχίζει να ισχύει την πρώτη ημέρα του δεύτερου μήνα που έπεται της έγκρισής της.

Βρυξέλλες,

Για το Συμβούλιο Σύνδεσης Ο Πρόεδρος

ΠΑΡΑΡΤΗΜΑ I

Πίνακας 1: Ποσοστώσεις που εφαρμόζονται κατά την εισαγωγή στην Κοινότητα εμπορευμάτων που προέρχονται από τη Βουλγαρία και εξαιρούνται από δασμούς

>ΘΕΣΗ ΠIΝΑΚΑ>

Πίνακας 2: Δασμοί που επιβάλλονται κατά την εισαγωγή στην Κοινότητα εμπορευμάτων που προέρχονται από τη Βουλγαρία

Σημείωση: Οι δασμοί που παρατίθενται στον ακόλουθο πίνακα μειώνονται κατά 10%. Τα ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών (AD S/ZR και AD F/MR), που επιβάλλονται κατά την εισαγωγή στην Κοινότητα εμπορευμάτων που περιλαμβάνονται στον ακόλουθο πίνακα είναι αυτά που αναγράφονται στον πίνακα 2 (β) (από 1.7.2000) του παραρτήματος 1 του κανονισμού (EΚ) αριθ. 2204/1999 της Επιτροπής της 12ης Οκτωβρίου 1999 (σελίδες 775 έως 787 της ΕΕ L 278 της 28ης Οκτωβρίου 1999) (1).

>ΘΕΣΗ ΠIΝΑΚΑ>

Πίνακας 3: Βασικά ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών που ισχύουν για την εισαγωγή στην Κοινότητα των εμπορευμάτων που απαριθμούνται στον πίνακα 2

Βασικό προϊόν // Συντελεστής ΜΕΚ την 1.7.2000 (EUR/100Kg)

(1) // (2)

Σιτάρι μαλακό // 9,504

Σιτάρι σκληρό // 14,752

Σίκαλη // 9,261

Κριθάρι // 9,261

Καλαμπόκι // 9,395

Ρύζι αποφλοιωμένο σε κόκκους μακρούς // 26,432

Αποκορυφωμένο γάλα σε σκόνη // 118,800

Πλήρες γάλα σε σκόνη // 130,432

Βούτυρο // 189,562

Ζάχαρη άσπρη // 41,928

ΠΑΡΑΡΤΗΜΑ II

Πίνακας 1: Κατάλογος προϊόντων κοινοτικής προέλευσης για τα οποία η Βουλγαρία εφαρμόζει προτιμησιακή μεταχείριση εντός ποσοτικών ορίων

Σημείωση: Οι δασμοί που επιβάλλονται κατά την εισαγωγή εμπορευμάτων που υπερβαίνουν τα εν λόγω ποσοτικά όρια παρατίθενται στον πίνακα 2.

>ΘΕΣΗ ΠIΝΑΚΑ>

Πίνακας 2: Δασμοί που επιβάλλονται κατά την εισαγωγή στη Βουλγαρία εμπορευμάτων κοινοτικής προέλευσης

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>